b'\n_START_ARTICLE_\nPrahos universitetas\n_START_SECTION_\nStrukt\xc5\xabra\n_START_PARAGRAPH_\nPrahoje bendro Universitetinio miestelio n\xc4\x97ra. Akademiniai objektai i\xc5\xa1sid\xc4\x97st\xc4\x99 visame Prahos mieste, o trys fakultetai yra kituose miestuose (du i\xc5\xa1 j\xc5\xb3\xc2\xa0\xe2\x80\x93 Hradec Kralov\xc4\x97je, vienas\xc2\xa0\xe2\x80\x93 Pilzene). Pagrindinis istorinis pastatas, vadinamasis Karolinumas, st\xc5\xabkso senamiestyje. Jame \xc4\xafsik\xc5\xabr\xc4\x99s rektoratas ir senatas, taip pat tai yra oficiali\xc5\xb3 akademini\xc5\xb3 ceremonij\xc5\xb3 vieta. Universiteto botanikos sodas, kur\xc4\xaf pri\xc5\xbei\xc5\xabri Mokslo fakultetas, \xc4\xafsik\xc5\xabr\xc4\x99s naujamiestyje.\n_START_SECTION_\nRy\xc5\xa1iai su Lietuva\n_START_PARAGRAPH_\n1380\xc2\xa0m. \xc4\x8dia studijavo pirmieji studentai i\xc5\xa1 Lietuvos. 1397\xc2\xa0m. universitete \xc4\xafsteigta Lietuvi\xc5\xb3 kolegija, \xc4\xafkurta Jogailos \xc5\xbemonos karalien\xc4\x97s Jadvygos._NEWLINE_Pagal akademini\xc5\xb3 main\xc5\xb3 program\xc4\x85 \xe2\x80\x9eErasmus\xe2\x80\x9c Karolio universitete kasmet studijuoja nuo 20 iki 30 lietuvi\xc5\xb3 student\xc5\xb3. \xc5\xa0iuo metu Filosofijos fakultete, prie Slavistikos ir Ryt\xc5\xb3 Europos studij\xc5\xb3 katedros veikia Baltistikos centras. Prahoje lietuvi\xc5\xb3 kalba d\xc4\x97stoma jau nuo XIX a.'